b'\n_START_ARTICLE_\nBreanne Benson\n_START_SECTION_\nBiografija\n_START_PARAGRAPH_\nBrina gim\xc4\x97 Tiranoje, ta\xc4\x8diau jau vaikyst\xc4\x97je jos \xc5\xa1eima emigravo \xc4\xaf Italij\xc4\x85, o kai jai buvo 7 metai, persik\xc4\x97l\xc4\x97 \xc4\xaf JAV. Jie apsistojo Piet\xc5\xb3 Kalifornijoje, San Diege, kur ji baig\xc4\x97 mokykl\xc4\x85 ir psichologijos studijas koled\xc5\xbee._NEWLINE_B\xc5\xabdama 19, Brina \xc4\x97m\xc4\x97 pozuoti nuotraukoms suaugusi\xc5\xb3j\xc5\xb3 \xc5\xbeurnalams. \xc4\xae pornografij\xc4\x85 j\xc4\x85 atved\xc4\x97 gera draug\xc4\x97 Tanya James, su kuriam Brina \xc5\xa1oko naktiniame klube. Tanya tuo metu susitikin\xc4\x97jo su pornografijos film\xc5\xb3 aktoriumi ir, jo \xc4\xafkalb\xc4\x97ta, taip pat filmavosi keliuose filmuose. Brina, nusprendusi, kad tai gali b\xc5\xabti \xc4\xafdomu ir linksma, taip pat nusprend\xc4\x97 pabandyti. Pirmasis filmas, kuriame ji nusifilmavo kartu su Tanya, vadinosi \xe2\x80\x9eCockless 23\xe2\x80\x9c ir buvo sukurtas 2003\xc2\xa0m. Prad\xc4\x97jusi nauj\xc4\x85 karjer\xc4\x85, Brina tik\xc4\x97josi, kad jos niekas neatpa\xc5\xbeins, ta\xc4\x8diau jau netrukus tai padar\xc4\x97 jos mokslo draug\xc4\x97, i\xc5\xa1vydusi nuotraukas interneto puslapyje welivetogether.com, o v\xc4\x97liau apie tai su\xc5\xbeinojo vyresnioji sesuo ir visa \xc5\xa1eima._NEWLINE_2004\xc2\xa0m. Brina, spaud\xc5\xbeiama \xc5\xa1eimos, nustojo filmuotis, o per tuos metus vaidino tik solo scenose ir scenose su merginomis. Ji ilg\xc4\x85 laik\xc4\x85 dirbo striptizo \xc5\xa1ok\xc4\x97ja \xc4\xafvairiuose Kalifornijos naktiniuose klubuose, o 2009\xc2\xa0m. vasar\xc4\x85 nusprend\xc4\x97 v\xc4\x97l gr\xc4\xaf\xc5\xbeti \xc4\xaf pornografij\xc4\x85. T\xc5\xb3 pa\xc4\x8di\xc5\xb3 met\xc5\xb3 ruden\xc4\xaf ji pirm\xc4\x85 kart\xc4\x85 nusifilmavo sekso scenoje su vyru._NEWLINE_2011\xc2\xa0m. ji saus\xc4\xaf tapo \xc5\xbeurnalo \xe2\x80\x9ePenthouse\xe2\x80\x9c m\xc4\x97nesio mergina.'